**DJEČJI VRTIĆ BALTAZAR GRAČAC**

**ŠKOLSKA 14**

23440 GRAČAC

KLASA: 003-01/25-01/09

URBROJ: 2198-31-04-25-01

GRAČAC, 20. lipnja. 2025. godine

Na temelju članka 20. Zakona o predškolskom odgoju i obrazovanju (NN 10/97, 107/07., 94/13, 98/19, 57/22 i 101/23) i članka 29. Statuta Dječjeg vrtića Baltazar ,Gračac, Pravilnika o upisu djece, pravima i obavezama korisnika usluga Dječjeg vrtića Baltazar, Gračac i Plana upisa Dječjeg vrtića Baltazar, Upravno vijeće na 53. elektronskoj sjednici održanoj 20. lipnja 2025. godine donosi

**ODLUKU**

**O UPISU DJECE U DJEČJI VRTIĆ BALTAZAR**

**ZA PEDAGOŠKU 2025./2026. GODINU**

**Članak 1.**

Ovom odlukom utvrđuje se način i organizacija upisa za 2025./2026. godinu, kao i načini ostvarivanja prednosti pri upisu djece u Dječji vrtić Baltazar, Gračac.

**Članak 2.**

U Dječji vrtić Baltazar, Gračac za pedagošku godinu 2025./2026., uz upisanu djecu u prethodnoj pedagoškoj godini, objavljuju se upisi djece u sljedeće programe:

1. **REDOVITI CJELODNEVNI VRTIĆKI PROGRAM U TRAJANJU OD 10 SATI**
* dvije mješovite odgojno-obrazovne skupine (od 4 godine do polaska u školu)
* broj slobodnih mjesta za upis - 10
* cijena redovnog 10-satnog programa za roditelje – korisnike usluga iznosi 55e
1. **REDOVITI CJELODNEVNI JASLIČKI PROGRAM U TRAJANJU OD 10 SATI**
* dvije mješovite odgojno-obrazovne skupine (od 1-3 godine)
* broj slobodnih mjesta za upis – 7
* cijena redovnog 10-satnog programa za roditelje – korisnike usluga iznosi 55e
1. **PROGRAM PREDŠKOLE U TRAJANJU OD 250 (150) SATI GODIŠNJE**
* jedna odgojno-obrazovna skupina obveznog programa predškole za svu djecu u godini prije polaska u osnovnu školu koja nisu obuhvaćena redovnim programom – program Gračac
* jedna odgojno-obrazovna skupina programa predškole obaveznog za svu djecu u godini prije polaska u osnovnu školu koja nisu obuhvaćena redovnim programom – program Srb
* program traje ovisno o potrebama roditelja i broju upisane djece.
* program je besplatan za korisnike usluge.

**Članak 3.**

U Dječji vrtić Baltazar, Gračac upisuju se djeca od navršene 1. godine života do polaska u osnovnu školu.

Za nastavak korištenja usluga (dosadašnji korisnici usluga) za pedagošku godinu 2025./2026. nije potrebno podnositi zahtjev.

Roditelj koji redovito ne podmiruje obaveze prema vrtiću ne mogu upisati dijete dok ne podmire svoja dugovanja prema vrtiću, niti dijete može nastaviti novu pedagošku godinu ako roditelj nije podmirio sve obaveze prema vrtiću.

Roditelj odnosno staratelj podnosi Prijavu za upis djeteta u Dječji vrtić Baltazar, Gračac.

Obrazac za Prijavu dostupan je u dječjem vrtiću te na web stranici vrtića <https://djecji-vrtic-baltazar.hr/>.

Za upis djeteta u dječji vrtić roditelji prilažu slijedeću dokumentaciju:

1. popunjen i potpisan Zahtjev - Prijavu za upis djeteta
2. preslika rodnog lista ili izvatka iz matične knjige rođenih,
3. Potvrda o prebivalištu
4. preslika domovnice

5. liječničko uvjerenje – za novoupisanu djecu,

6. potvrdu nadležne ustanove za dijete s teškoćama u razvoju,

7. preslike ostalih dokumenata kojima se dokazuje neka od prednosti pri upisu

**Članak 4.**

1. Temeljem Odluke o mjerilima i načinu ostvarivanja prednosti pri upisu djece u Dječji vrtić Baltazar, Gračac („Službeni glasnik Općine Gračac“ 2/23), pravo na organizirane programe u Vrtiću ostvaruju djeca, kojemu je osnivač Općina Gračac imaju djeca s prebivalištem ili boravištem na području Općine Gračac, Dijete kojem skrbnik ili udomitelj ima prebivalište na području Općine Gračac, neovisno o prebivalištu djeteta; Dijete strani državljanin sa odobrenim privremenim boravkom ili odobrenom međunarodnom zaštitom u Republici Hrvatskoj, koje živi na području Općine Gračac od navršenih 12 mjeseci života do polaska u osnovnu školu.
2. Kad ostane slobodnih mjesta u Dječjem vrtiću Baltazar Gračac pravo upisa imaju i djeca s prebivalištem na području druge jedinice lokalne samouprave, ali uz plaćanje ekonomske cijene ili uz sufinanciranje grada ili općine u kojoj roditelji i dijete imaju prebivalište.
3. Prednost pri upisu u dječji vrtić imaju djeca koja do 1. travnja tekuće godine navrše 4 godine života.
4. Pravo na izravan upis imaju i djeca koja polaze kraći program predškole, obavezan za svu djecu u godini dana prije polaska u osnovnu školu koja nisu obuhvaćena redovnim programom.

Za ostalu djecu utvrđivat će se redoslijed upisa temeljem ukupnog broja bodova koji se ostvaruju na temelju sljedećih kriterija:

|  |  |
| --- | --- |
| **Kriterij/ kategorija za ostvarivanje prednosti**  | **Broj bodova** |
| 1.Djeca roditelja žrtava i invalida Domovinskog rata | 8 bodova |
| 2.Djeca s oba zaposlena roditelja ili skrbnika | 8 bodova |
| 3.Djeca s teškoćama u razvoju i kroničnim bolestima koji imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja. | 6 bodova |
| 4.Djeca samohranih roditelja i djeca jednoroditeljskih obitelji. | 4 boda |
| 5.Djeca s jednim zaposlenim roditeljem | 4 boda |
| 6. Djeca osoba s invaliditetom upisanih u Hrvatski registar osoba s invaliditetom. | 4 boda |
| 7. Djeca iz obitelji s troje ili više djece | 3 boda |
| 8.Djeca u udomiteljskim obiteljima | 3 boda |
| 9.Djeca roditelja koji primaju doplatak za djecu ili roditelja korisnika zajamčene minimalne naknade. | 1 bod |

Naknadne prijave i upis su moguće ukoliko: ostane mjesta u formiranim skupinama, ako se netko od upisane djece ispiše ili broj naknadno upisane djece bude dovoljan za formiranje nove skupine.

Na osnovu navedenih kriterija za svako dijete utvrđuje se zbroj bodova koji služi za utvrđivanje mjesta na listi reda prvenstva.

**Ukoliko se sva prijavljena djeca mogu upisati neće se primjenjivati kriteriji za ostvarivanje prednosti.**

**Članak 5.**

Program predškole obavezan je za svu djecu u godini dana prije polaska u osnovnu školu sukladno čl. 23. a Zakona o predškolskom odgoju i obrazovanju (Narodne novine, br. 10/97, 107/07, 94/13, 98/19, 57/22 i 101/23). Za upis u program predškole, u trajanju od 250 sati (iznimno 150 sati, ukoliko je broj prijavljene djece manji od 5 ili ako su djeca putnici) potrebno je priložiti **sljedeću dokumentaciju**:

1. Popunjena i potpisana prijava za upis djeteta u program predškole
2. Izvadak iz matične knjige rođenih ili Rodni list djeteta
3. Liječničko uvjerenje

Ostalu zdravstveno-medicinsku dokumentaciju bitnu za procjenu psihofizičkog i razvojnog statusa djeteta (ukoliko istu roditelji posjeduju).

**Program predškole namijenjen je za djecu koja nisu uključena u redovni vrtićki program, te će se način i vrijeme provedbe programa odrediti nakon zaprimanja prijava, kad se utvrdi točan broj djece.**

**Članak 6.**

Postupak upisa provodi Povjerenstvo.

Za provedbu upisa imenuje se Povjerenstvo u slijedećem sastavu:

* Ivana Juko – predsjednik
* Vesna Krezić
* Dajana Šušnja Jasenko

Povjerenstvo provodi prijedloga upisa djece na temelju ove Odluke i Pravilnika o upisu djece i o mjerilima upisa u dječji vrtić Baltazar, Gračac.

Odluku o upisu djece donosi Upravno vijeće.

Povjerenstvo utvrđuje prijedlog upisa djece na temelju provedenog postupka.

Prijedlog se dostavlja Upravnom vijeću.

Rezultati upisa djece na temelju Odluke Upravnog vijeća biti će objavljeni na web stranici i oglasnoj ploči Dječjeg vrtića Baltazar, Gračac najkasnije do **15. srpnja 2025. godine.**

Roditelj ili staratelj nezadovoljan rezultatima upisa može podnijeti žalbu Upravnom vijeću dječjeg vrtića u roku od 15 dana od objave rezultata.

Žalbe rješava Povjerenstvo za upis.

**Članak 7.**

Sudjelovanje roditelja u ukupnoj cijeni programa utvrđuje se u skladu s Odlukom o participaciji smještaja djece u Dječji vrtić Baltazar (Službeni glasnik Općine Gračac“ 4/2023).

Roditelj, odnosno staratelj, obavezan je zaključiti ugovor o ostvarivanju programa predškolskog odgoja i obrazovanja u dječjem vrtiću najkasnije do početka pedagoške godine.

Prije uključivanja djeteta u odgojnu skupinu roditelj je obvezan dostaviti dječjem vrtiću potvrdu nadležnog liječnika o zdravstvenom stanju djeteta.

Roditelj ili staratelj koji je korisnik neke od olakšica obvezan je prijaviti dječjem vrtiću promjenu svih okolnosti koje utječu na visinu sudjelovanja u ekonomskoj cijeni vrtića.

Prijave se dostavljaju od **24. lipnja 2025. do 08. srpnja 2025.** Način dostave dokumentacije: Putem pošte Dječji vrtić Baltazar, Školska 14, 23440 Gračac, osobno u tajništvo vrtića ili putem elektronske pošte Ravnatelj@djecji-vrtic-baltazar.hr.

 **DJEČJI VRTIĆ BALTAZAR GRAČAC**

 **Predsjednik Upravnog vijeća:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Dajana Šušnja Jasenko**